หุ้นสหรัฐฯยังปิดลบ
ดัชนีหุ้นดาวโจนส์&nbsp; ปิดที่ 12,592.80 จุด ลดลง 88.36 จุด ด้านแนสแดค ปิดที่ 2,842.80 จุด ลดลง 16.03 จุด ขณะที่ราคาน้ำมันยังคงขยับลง
26 ก.ค. 2554

ดัชนีหุ้นดาวโจนส์  ปิดที่ 12,592.80 จุด ลดลง 88.36 จุด ด้านแนสแดค ปิดที่ 2,842.80 จุด ลดลง 16.03 จุด ขณะที่ราคาน้ำมันยังคงขยับลง
ตลาดหุ้นสหรัฐฯ โดยวานนี้(25 ก.ค.) วอลล์สตรีท ปิดลบพอสมควร จากความกังวลว่าทั้งสองฝ่ายอาจไม่สามารถหาทางออกได้ก่อนถึงเส้นตายในสัปดาห์หน้า ซึ่งหากพ้นกำหนดในวันที่ 2 สิงหาคมนี้ รัฐบาลสหรัฐฯจะอยู่ในสภาพผิดนัดชำระหนี้ ที่หลายฝ่ายเตือนว่าจะส่งผลกระทบอย่างใหญ่หลวงต่อเศรษฐกิจทั่วโลก
ดัชนีหุ้นดาวโจนส์ ลดลง 88.36 จุด (0.70 เปอร์เซ็นต์) ปิดที่ 12,592.80 จุด แนสแดค ลดลง 16.03 จุด (0.56 เปอร์เซ็นต์) ปิดที่ 2,842.80 จุด เอสแอนด์พี ลดลง 7.59 จุด (0.56 เปอร์เซ็นต์) ปิดที่ 1,337.43 จุด
ขณะที่ราคาน้ำมันปรับลงพอประมาณ หลังตลาดมีความกังวลต่อกรณีรัฐสภาอเมริกันและทำเนียบขาวยังไม่สามารถผ่าทางตันเพื่อตกลงกันให้ได้ในเรื่องการขยายเพดานเงินกู้ของประเทศ  ข้อขัดแย้งดังกล่าวส่งผลทางลบต่อตลาดน้ำมัน โดยสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 67 เซนต์ ปิดที่ 99.20 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 73 เซนต์ ปิดที่ 117.94 ดอลลาร์ต่อบาร์เรล